Document ID: /roh_data/filtered/swiss_laws_in_ROHinterleaved.jsonl.gz/36603

This text was translated from DE into Rumantsch Grischun.

(Art. 22 Abs. 1 Bst. b SpG)  Dem Kanton Graubünden werden Finanzhilfen gewährt für die Unterstützung von überregionalen Tätigkeiten rätoromanischer Organisationen und Institutionen in den folgenden Bereichen:a. Entwicklung und Durchführung von Massnahmen zur Erhaltung und Förderung der rätoromanischen Sprache und Kultur;b. Sprachausbau und Spracherneuerung;c. ausserschulischer Unterricht in rätoromanischer Sprache und Kultur;d. Beratung, Vermittlung und Dokumentation. Finanzhilfen werden dem Kanton Graubünden gewährt für die Unterstützung von überregionalen Tätigkeiten italienischsprachiger Organisationen und Institutionen in den folgenden Bereichen:a. Entwicklung und Durchführung von Massnahmen zur Förderung der italienischen Sprache und Kultur;b. Publikationen zur italienischen Sprache und Kultur;c. Aufbau und Betrieb einer Dokumentationsstelle zur italienischen Sprache und Kultur. Die Finanzhilfen des Bundes decken höchstens 90 Prozent der Gesamtkosten der Organisation oder der Institution. Fassung gemäss Ziff. I der V vom 24. Aug. 2022, in Kraft seit 15. Sept. 2022  (AS 2022 488).

(art. 22 al. 1 lit. b LLing) Al chantun Grischun vegnan concedids agids finanzials per sustegnair activitads surregiunalas d’organisaziuns e d’instituziuns rumantschas en ils suandants secturs:a. svilup e realisaziun da mesiras che han l’intent da mantegnair e da promover la lingua e cultura rumantscha;b. svilup e renovaziun da la lingua;c. instrucziun da la lingua e cultura rumantscha ordaifer la scola;d. cussegliaziun, intermediaziun e documentaziun. Al chantun Grischun vegnan concedids agids finanzials per sustegnair activitads surregiunalas d’organisaziuns e d’instituziuns italofonas en ils suandants secturs:a. svilup e realisaziun da mesiras che han l’intent da promover la lingua e cultura taliana;b. publicaziuns davart la lingua e cultura taliana;c. svilup e gestiun d’in post da documentaziun per la lingua e cultura taliana. Ils agids finanzials da la Confederaziun cuvran maximalmain 90 pertschient dals custs totals da l’organisaziun u da l’instituziun. Versiun tenor la cifra I da l’O dals 24 d’avust 2022, en vigur dapi ils 15 da sett. 2022 (AS 2022 488).